|  |  |  |  |
| --- | --- | --- | --- |
| **PRILOG 1.:** | | | |
| **OBRAZAC ZAKONODAVNIH AKTIVNOSTI** | | | |
| **1.** | **STRUČNI NOSITELJ:** | **Ministarstvo unutarnjih poslova** | |
| **2.** | **POSTUPAK PROCJENE UČINAKA PROPISA** | | |
| Redni broj: | Naziv nacrta prijedloga zakona: | | Upućivanje u proceduru Vlade Republike Hrvatske: |
| **2.1.** | **Zakon o izmjenama i dopunama Zakona o nadzoru državne granice (EU)** | | **II. tromjesečje 2025.** |
|  | Razlozi predlaganja zakona: | | Ciljevi koji se žele postići donošenjem zakona: |
|  | Stupanje na snagu:  1. Uredbe (EU) 2024/1717 Europskog parlamenta i Vijeća od 13. lipnja 2024. o izmjeni Uredbe (EU) 2016/399 o Zakoniku Unije o pravilima kojima se uređuje kretanje osoba preko granica. | | Izmjenama i dopunama Zakona o nadzoru državne granice osigurat će se mjere za provedbu Uredbe (EU) 2024/1717 Europskog parlamenta i Vijeća od 13. lipnja 2024. o izmjeni Uredbe (EU) 2016/399 o Zakoniku unije o pravilima kojima se uređuje kretanje osoba preko granica, odnosno propisat će se mogućnost da Vlada Republike Hrvatske na prijedlog Ministarstva unutarnjih poslova može donijeti odluku o privremenom zatvaranju pojedinog graničnog prijelaza radi učinkovitog nadzora vanjske granice i upravljanja migracijskim tokovima odnosno kada to zahtijevaju razlozi javnog zdravlja. Također, detaljnije će se propisati procedura ponovnog uvođenja nadzora granice na unutarnjim granicama odnosno mogućnost savjetovanja o tome između država članica ili između država članice i Europske komisije. Propisat će se i mogućnost određivanja graničnih regija između država članica koje imaju unutarnje granice i na koje se ne bi primjenjivala ograničenja u slučaju uvođenja privremenog nadzora na unutarnjim granicama. |
| 2.2. | **Zakon o izmjenama i dopunama Zakona o strancima (EU)** | | **IV. tromjesečje 2025.** |
|  | Razlozi predlaganja zakona: | | Ciljevi koji se žele postići donošenjem zakona: |
|  | Stupanje na snagu:  1. Uredbe (EU) 2024/1356 Europskog Parlamenta i Vijeća od 14. svibnja 2024. o uvođenju dubinske provjere državljana trećih zemalja na vanjskim granicama i izmjeni Uredaba (EZ) br. 767/2008, (EU) 2017/2226, (EU) 2018/1240 i (EU) 2019/817.  2. Uredbe (EU) 2024/1358 Europskog parlamenta i Vijeća od 14. svibnja 2024. o uspostavi sustava „Eurodac” za usporedbu biometrijskih podataka radi djelotvorne primjene uredaba (EU) 2024/1351 i (EU) 2024/1350 Europskog parlamenta i Vijeća i Direktive Vijeća 2001/55/EZ te radi utvrđivanja identiteta državljana treće zemlje i osoba bez državljanstva s nezakonitim boravkom i o zahtjevima tijela za izvršavanje zakonodavstva država članica i Europola za usporedbu s podacima iz Eurodaca u svrhu izvršavanja zakonodavstva, o izmjeni uredaba (EU) 2018/1240 i (EU) 2019/818 Europskog parlamenta i Vijeća te o stavljanju izvan snage Uredbe (EU) br. 603/2013 Europskog parlamenta i Vijeća  3. Uredbe (EU) 2024/1349 Europskog parlamenta i Vijeća od 14. svibnja 2024. o utvrđivanju postupka vraćanja na granici i izmjeni Uredbe (EU) 2021/1148  4. Uredbe (EU) 2024/1352 Europskog Parlamenta i Vijeća od 14. svibnja 2024. o izmjeni uredaba (EU) 2019/816 i (EU) 2019/818 za potrebe uvođenja dubinske provjere državljana trećih zemalja na vanjskim granicama  Pored navedenog, potrebno je u nacionalni zakon implementirati novu **Direktivu (EU) 2024/1233** Europskog parlamenta i Vijeća od 24. travnja 2024. o jedinstvenom postupku obrade zahtjeva za izdavanje jedinstvene dozvole za boravak i rad državljanima trećih zemalja na državnom području države članice te o zajedničkom skupu prava za radnike iz trećih zemalja koji zakonito boravke u državi članici. | | 14. svibnja 2024. Vijeće Europske unije potvrdilo je Pakt o migracijama i azilu te je usvojen paket od 10 zakonodavnih akata, odnosno cjelovita reforma upravljanja migracijama i azilom.  S time u vezi potrebno je odgovarajuće izmijeniti važeći Zakon o strancima kako bi se osigurali uvjeti za provedbu Pakta o migracijama koja započinje od lipnja 2026. godine.  U odnosu na implementaciju **Direktive (EU) 2024/1233** ovim Zakonom uredit će se sljedeća pitanja:  - postupak izdavanja jedinstvene dozvole za boravak i rad državljanima trećih zemlja u Republici Hrvatskoj  - osigurat će se da trajanje postupaka za izdavanje dozvola za boravak i rad državljana trećih zemalja može trajati do maksimalno 90 dana od dana podnošenja urednog zahtjeva uz iznimnu mogućnost produženja postupka za još 30 dana u opravdanim slučajevima  - osigurat će se veća zaštita državljana trećih zemalja na način da će tijekom trajanja dozvole za boravak i rad imati mogućnost promijeniti poslodavca već nakon šest mjeseci rada kod prvog poslodavca  - u slučaju nezaposlenosti neće doći do ukidanja dozvole za boravak i rad (nezaposlenost do tri mjeseca odnosno do šest mjeseci ako državljanin treće zemlje dulje od dvije godine ima dozvolu za boravak i rad)  - osigurat će se pravo državljana trećih zemalja na jednako postupanje u ostvarivanju prava te u tom smislu i obvezu donošenja mjera za sprečavanje mogućih zlouporaba i sankcioniranja kod kršenja odredbi o jednakom postupanju od strane poslodavaca. |
| 2.3. | **Zakon o izmjenama i dopunama Zakona o međunarodnoj i privremenoj zaštiti** | | **IV. tromjesečje 2025.** |
|  | Razlozi predlaganja zakona: | | Ciljevi koji se žele postići donošenjem zakona: |
|  | Stupanje na snagu:  1. Uredbe (EU) 2024/1351 Europskog parlamenta i Vijeća  od 14.  svibnja 2024. o upravljanju azilom i migracijama, izmjeni uredbi (EU) 2021/1147 i (EU) 2021/1060 i stavljanju izvan snage Uredbe (EU) br. 604/2013  2. Uredba (EU) 2024/1348 Europskog Parlamenta i Vijeća od 14. svibnja 2024. o utvrđivanju zajedničkog postupka za međunarodnu zaštitu u Uniji i stavljanju izvan snage Direktive 2013/32/EU  3. Uredbe (EU) 2024/1359 Europskog parlamenta i Vijeća od 14. svibnja 2024. o kriznim situacijama i situacijama više sile u području migracija i azila i izmjeni Uredbe (EU) 2021/1147  4. Uredba (EU) 2024/1347 Europskog parlamenta i Vijeća od 14. svibnja 2024. o standardima za kvalifikaciju državljana trećih zemalja ili osoba bez državljanstva kao korisnika međunarodne zaštite, za jedinstveni status za izbjeglice ili za osobe koje ispunjavaju uvjete za supsidijarnu zaštitu i za sadržaj odobrene zaštite, o izmjeni Direktive Vijeća 2003/109/EZ i stavljanju izvan snage Direktive 2011/95/EU Europskog parlamenta i Vijeća  5. Uredba (EU) 2024/1350 Europskog parlamenta i Vijeća  od 14. svibnja 2024.  o uspostavi okvira Unije za preseljenje i humanitarni prihvat i izmjeni Uredbe (EU) 2021/1147  6. Direktiva (EU) 2024/1346 Europskog parlamenta i Vijeća od 14. svibnja 2024. o utvrđivanju standarda za prihvat tražitelja međunarodne zaštite | | 14. svibnja 2024. Vijeće Europske unije potvrdilo je Pakt o migracijama i azilu te je usvojen paket od 10 zakonodavnih akata, odnosno cjelovita reforma upravljanja migracijama i azilom.  S time u vezi potrebno je odgovarajuće izmijeniti važeći Zakon o međunarodnoj i privremenoj zaštiti kako bi se osigurali uvjeti za provedbu Pakta o migracijama koja započinje od lipnja 2026. godine. |
| **3.** | **IZNIMKE OD POSTUPKA PROCJENE UČINAKA PROPISA** | | |
| Redni broj: | Naziv nacrta prijedloga zakona: | | Upućivanje u proceduru Vlade Republike Hrvatske: |
| 3.1. | **Zakon o potvrđivanju Sporazuma između Vlade Republike Hrvatske i Vlade Republike Kosovo o uzajamnom priznavanju i zamjeni vozačkih dozvola** | | **I. tromjesečje 2025.** |
|  | Razlozi predlaganja zakona: | | Ciljevi koji se žele postići donošenjem zakona: |
|  | Unaprjeđenje i produbljivanje međusobne suradnje u području javne sigurnosti. | | Cilj Sporazuma je uzajamno priznavanje i zamjena valjanih nacionalnih vozačkih dozvola koje su izdala nadležna tijela država stranaka Sporazuma u skladu s nacionalnim pravom država stranaka Sporazuma. |
| 3.2. | **Zakon o potvrđivanju Sporazuma između Vlade Republike Hrvatske i Vlade Republike Kosovo o suradnji u zaštiti od prirodnih, tehničkih i tehnoloških katastrofa** | | **II. tromjesečje 2025.** |
|  | Razlozi predlaganja zakona: | | Ciljevi koji se žele postići donošenjem zakona: |
|  | Uspostavljanje suradnje u području sprječavanja i ublažavanja posljedica u slučaju prirodnih, tehničkih i tehnoloških katastrofa. | | Cilj je ispunjavanje uvjeta i olakšavanje postupaka za pružanje pomoći između država stranaka Sporazuma u slučaju katastrofa na državnom području bilo koje stranke. |
| 3.3. | **Sporazum između Vlade Republike Hrvatske i Kabineta ministara Ukrajine o suradnji na području protuminskog djelovanja** | | **I. tromjesečje 2025.** |
|  | Razlozi predlaganja zakona: | | Ciljevi koji se žele postići donošenjem zakona: |
|  | Razvijanje i promicanje međusobne suradnje i pružanja pomoći u području protuminskog djelovanja. | | Ublažavanje socio-ekonomskih, sigurnosnih, ekoloških i drugih posljedica opasnosti od eksplozivnih ostataka rata u Ukrajini. |
| 3.4. | **Zakon o potvrđivanju Sporazuma između Vijeća ministra Bosne i Hercegovine, Vlade Republike Hrvatske, Vlade Mađarske, Vlade Republike Sjeverne Makedonije, Vlade Crne Gore, Vlade Republike Srbije, Vlade Slovačke Republike i Vlade Republike Slovenije o suradnji i koordinaciji u traganju i spašavanju** | | **III. tromjesečje 2025.** |
|  | Razlozi predlaganja zakona: | | Ciljevi koji se žele postići donošenjem zakona |
|  | Zakon se predlaže iz razloga unaprjeđenja i produbljivanja međusobne suradnje država stranaka u području potraga i spašavanja zrakoplova. | | Cilj je uspostavljanje pravnog temelja za daljnju operativnu suradnju, odnosno potpisivanje bilateralnih sporazuma koji će regulirati prelaske državnih granica, tranzit, vježbe i razmjene stručnjaka u svrhu traganja i spašavanja zrakoplova. |
| **4.** | **OVJERA ČELNIKA STRUČNOG NOSITELJA** | | |
|  | Potpis:  potpredsjednik Vlade i ministar  dr.sc. Davor Božinović  Datum: 30. rujna 2024. | | |
| *Uputa:*  *1. Točka 1.: navesti naziv tijela državne uprave*  *2.     Točka 2.: navesti nacrte prijedloga zakona za koje se provodi procjena učinaka propisa, tromjesečje upućivanja u proceduru Vlade Republike Hrvatske, razloge predlaganje zakona i ciljeve koji se žele postići donošenjem zakona*  *3.     Točka 3.: navesti nacrte prijedloga zakona koji su iznimka od provedbe procjene učinaka propisa, tromjesečje upućivanja u proceduru Vlade Republike Hrvatske, razloge predlaganja zakona i ciljeve koji se žele postići donošenjem zakona*  *4. Točka 4. ovjera čelnika stručnog nositelja*  *5. Nacrti prijedloga zakona koji se planiraju za usklađivanje s pravnom stečevinom Europske unije označavaju se oznakom »(EU)«*  *6.     Nacrti prijedloga zakona koji su dio programa rada Vlade Republike Hrvatske, drugog akta strateškog planiranja ili reformske mjere označavaju se oznakom »(RM)«*  *7. Za svaki novi nacrt prijedloga zakona dodaje se odgovarajući broj novih redova u tablici prema zadanom predlošku* | | | |